
VODNIŠKI ODSEK, STANETOVA 20, 

SI-3000 CELJE 

Tel.: 03 492 4850, 051 338 358 

                   BOROVNIŠKI  PEKEL 

Vodniški odsek  vas z vodnikom PZS Petrom Pasarjem v soboto

18. 04. 2009 vabi na planinski izlet skozi Borovniški pekel.

Z naročenim prevozom se bomo ob 6 uri zjutraj iz Glazije odpeljali do parkirišča pred vstopom v Pekel (pri Borovnici).  Že po nekaj korakih bomo zagledali potok Otavščico, ki je na vseh zemljevidih označena kot Borovniščica, vendar domačini trdijo da je prvo ime pravilno. Zagledali bomo tudi že prvi slap, ki  je od vseh petih slapov najmanjši in je visok samo štiri metre. Po strmi poti  pridemo do drugega slapa, ki pa je z 16. metri dosti višji. Od tu naprej nas pot  vodi po stopnicah in ob varovalih strmo navzgor do tretjega slapa, ki je visok 18 metrov. Od tu naprej postane pot malo bolj zložna, kmalu nas pripelje do četrtega  slapa, ki pa je morda najlepši in nas očara z svojimi 17. metri. Pot nas nato pripelje še do petega, dvajset metrov dolgega slapa, ki s svojo posebno obliko ni podoben pravemu slapu. Za pot do sem bomo porabili eno uro. Od petega slapu do vasi Pokojišče bomo potrebovali še kakšno uro. Iz vasi bomo šli po Vrhniški kurirski planinski poti, ki nas bo v štirih urah pripeljala do kraja Verd. Pot nas bo vodila mimo kurirske postaje iz NOB TV 17 in mimo Hrencove jame in Košalevke, kraški jami sta tudi znane iz NOB. Pot bomo nadaljevali pod Ljubljanskim vrhom (819 m), vendar na njega ne bomo stopili, ker ima slovenska vojska na vrhu postavljen radarski sistem. Pot bomo po sedmih urah hoje zaključili v Verdu.

Od opreme morate imeti planinske čevlje, pohodne palice, ki nas bodo sicer mimo slapov ovirale, prav pa nam  bodo prišle pri hoji od Pokojišča naprej.

Cena za prevoz je 15 eur.

Prijave sprejema društvena pisarna.

Lep planinski pozdrav   in prav lepo vabljeni

VO  PD Celje- Matica

Vodja izleta – vodnik  Peter Pasar

